Koordinate: 21° 18′ 36" SGŠ, 21° 12′ 35" IGD

**Krapa** (mak. *Krapa*) je naselje u Republici Makedoniji, u središnjem delu države. Krapa pripada opštini Makedonski Brod.

Prirodni uslovi
---------------

Naselje Krapa je smešteno u središnjem delu Republike Makedonije. Od sedišta opštine, gradića Makedonski Brod, naselje je udaljeno 15 km istočno.

**Reljef**: Krapa se nalazi u oblasti Poreče, koja obuhvata središnji deo slika reke Treske. Dato područje je izrazito planinsko. Selo je položeno visoko, istočno od doline, na zapadnim vidovima planine Dautice. Nadmorska visina naselja je približno 1.020 metara.

Klima u naselju je planinska zbog znatne nadmorske visine.

Istorija
--------

Selo Krapa je krajem 19. i početkom 20. veka predstavljalo „bastion srpske svesti", to jest celo selo a bilo je srpsko i „patrijaršijsko" i imalo je srpsku školu. U turskom popisu iz 1895. imalo je 600. „patrijaršijskih", odnosno srpskih kuća. Turski popisi nisu baš najtačniji, pa tako popis veleške mitropolije iz 1902. daje broj od 75. kuća, Dimitrije Mišev sekretar Bugarske egzarhije, za 1903. daje broj od 560. „srbomana" patrijaršista, turski popis iz 1905. 82 kuće, a po oslobođenju 1913. 673 stanovnika.

Po svom geografskom položaju povezivalo je srpska sela u Poreču i na planini Babuni u prilepskom kraju. Vođa sela bio je sveštenik pop Tase Konević. Marta 1905. čete VMRO pod komandom Panča Konstantinova i Goge Aceva krenule su da popale ovo selo i ubiju popa Tasu, budući da su odbijali Egzarhiju („bugarašenje") i da su bili u srpskoj četničkoj organizaciji. Selo je četama pružilo otpor i one su morale da se povuku. Kod lokaliteta Kurtov Kamen dočekale su ih srpske čete Gligora Sokolovića, Stevana Nedića Ćele i Trenka Rujanovića. Čete su gotovo uništene, a vojvode Konstantinov i Acev su poginuli.  Selo je 1915. platilo cenu svog srbovanja, kao i ostala porečka sela, jer su bugarski okupatori streljali popa Tasu Konevića i druge ugledne seljake za vreme okupacije.

Stanovništvo
------------

Po popisu stanovništva iz 2002. godine, Devič je imao 69 stanovnika.

Pretežno stanovništvo u naselju su etnički Makedonci (100% prema poslednjem popisu).

Većinska veroispovest u naselju je pravoslavlje.

Poznate ličnosti
----------------

* Tase Konević, sveštenik;
* Trenko Rujanović, srpski četnički vojvoda iz vremena Borbe za Makedoniju;
* Dane Stojanović , srpski četnički vojvoda iz vremena Borbe za Makedoniju.

Vidi još
--------

* Poreče
* Opština Makedonski Brod

Literatura
----------

* Popis u Makedoniji 2002. - Knjiga 10.

Spoljašnje veze
---------------

* www.mbrod.gov.mk Zvanična stranica opštine Makedonski Brod
* Fallingrain

  

  


| p • r • uNaselja opštine Makedonski Brod |
| --- |
| **Makedonski Brod** • 
Belica •
Benče •
Bitovo •
Blizansko •
Breznica •
Brest •
Vir •
Volče •
Gornje Botušje •
Gornje Krušje •
Gornji Manastirec •
Grešnica •
Devič •
Donje Botušje •
Donje Krušje •
Donji Manastirec •
Dragov Dol •
Drenovo •
Zagrad •
Zvečan •
Zdunje •
Zrkle •
Ižište •
Inče •
Kaluđerec •
Kovač •
Kovče •
Kosovo •
Krapa •
Latovo •
Lokvica •
Lupšte •
Mogilec •
Modrište •
Oreovec •
Ramne •
Rasteš •
Rusjaci •
Samokov •
Slansko •
Slatina •
Staro Selo •
Suvodol •
Sušica •
Taževo •
Tomino Selo •
Topolnica •
Trebino •
Trebovlje •
Crešnjevo |  |